उम्मीद है कि उन्हें दूसरे टेस्ट में मौक़ा मिलेगा.

27 वर्षीय मुरली कार्तिक ने अभी तक सिर्फ़ चार टेस्ट ही खेले हैं.

चयन समिति के अध्यक्ष सैयद किरमानी ने बताया कि टीम प्रबंधन ने माँग की थी कि तुरंत किसी स्पिनर को ऑस्ट्रेलिया भेजा जाए.

उन्होंने कहा, "टीम प्रबंधन ने कहा कि उन्हें एक और स्पिनर की ज़रूरत है. हमने मुरली कार्तिक को भेजने का फ़ैसला किया. मुझे उम्मीद है कि उन्हें एडिलेड टेस्ट में मौक़ा मिलेगा."

ब्रिसबेन के पहले टेस्ट में भारत की तरफ से सिर्फ़ एक स्पिनर हरभजन सिंह को ही खेलने का मौक़ा मिला था, लेकिन उनका प्रदर्शन अच्छा नहीं रहा था और उन्होंने 169 रन देकर सिर्फ़ एक विकेट लेने में ही सफलता पाई.

हालाँकि पहला टेस्ट ड्रॉ हो गया था, लेकिन कप्तान सौरभ गांगुली हरभजन के प्रदर्शन से निराश थे और उन्होंने हरभजन को अपनी गेंदबाज़ी में सुधार करने की सलाह भी दी थी.

मुरली कार्तिक को ऑस्ट्रेलिया भेजने का फ़ैसला इसी आधार पर किया गया है.

वैसे टीम में सबसे अनुभवी स्पिन गेंदबाज़ अनिल कुंबले भी शामिल हैं, लेकिन उन्हें पहले टेस्ट में मौक़ा नहीं दिया गया.

 \n\nउपरोक्त लेख के लिए मुझे एक अच्छा शीर्षक दें।
मुरली कार्तिक को ऑस्ट्रेलिया बुलाया गया